Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Nafarroako Fundazioei buruzko Foru Lege proiektuaren gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, 2021eko urtarrilaren 28rako aurreikusita dagoen Osoko Bilkuran ahoz erantzun dakion.

21/2019 Foru Legearen azken xedapenetatik bigarrena betez, Nafarroako Gobernuak Fundazioei buruzko Foru Lege proiektu bat erregistratu du parlamentu honetan. Proiektu hori izapidetze-prozesuan dago.

Lege-proiektu horrek Fundazioen eta babes-jardueren tributu-araubidea arautzen duen 10/1996 Foru Legearen artikulu batzuk indargabetzea eta aldatzea dakar, zeinak funtsezko aldaketak eraginen baititu fundazio publikoen erregulazioan.

Bestalde, 2/2014 Foru Legeak CAN Fundazioaren printzipioak, funtzionamendua eta organo gidariak arautzen ditu.

Zer eragin izanen du fundazioen erregulazio berri horrek CAN Fundazioaren erregulazioan eta funtzionamenduan, eta zer eredu aurreikusten du Nafarroako Gobernuak fundazio horretarako?

Iruñean, 2021eko urtarrilaren 21ean.

Foru parlamentaria: Marisa De Simón Caballero